《十咏图 其七 闻砧》
宋代·张维

遥野空林砧杵声，浅沙栖雁自相鸣。西风送响暝色静，久客感秋愁思生。

何处征人移塞帐，即时新月落江城。不知今夜捣衣曲，欲写秋闺多少情。

作者简介：蜀人，字公言。尝为僧，还俗。善二王书法，尤得怀素骨力。王嗣宗荐试御书院，自负其能，遂遭众人排挤，止得隶秘阁。真宗景德末书郑州开元寺新塔碑，一时称绝。后贫困以终。